ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت میں خواتین کی شراکت داری میں اضافہ
نئی دہلی،09؍جولائی۔ زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک سوال کے تحریری جواب میں اطلاع فراہم کی کہ ہر 5 سال کے وقفے کےبعد زراعت، باہمی امداد اور کسانوں کی بہبود کے محکمے کے ذریعے کی گئی زرعی مردم شماری کے مطابق 11-2010 کے دوران ملک میں زراعت میں خواتین کی آپریشنل ہولڈنگ کا تناسب 12.78 فیصد تھا، جو 16-2015 کے دوران بڑھ کر 13.78 فیصد ہو گیا ہے۔
کسانوں کےلئے قومی پالیسی   کی تجاویز کے مطابق دیہی ترقیات کی وزارت کے تحت دیہی ترقیات کا محکمہ، مہیلا کسان سشکتی کرن پریوجنا  کے نام سے خواتین کسانوں کے لئے ایک خصوصی پروگرام پہلے سے ہی نافذ کر رہا ہے۔ایم کے ایس پی دین دیال انتودیا یوجنا-قومی دیہی زرعی معاش مشن کا ایک ذیلی جزو ہے۔ ایم کے ایس پی کا بنیادی مقصد زراعت میں خواتین کی شراکت داری کو بڑھا کر انہیں با اختیاربنانا اور ان کے لئے ذریعہ معاش کے پائیدار مواقع پیدا کرنا ہے۔ اس طرح کے پروجیکٹوں کے لئے حکومت ہند کے ذریعے 60 فیصد فنڈ فراہم کیا جاتا ہے۔
زراعت، باہمی امداد اور کسانوں کی بہبود کا محکمہ زراعت کے اصل دھارے میں خواتین کو شامل کرنے کے عمل کو فروغ دے رہا ہے۔ اس کے لئے اپنےفلاحی اسکیموں اور پروگراموں کے تحت خواتین کسانوں کے لئے 30 فیصد فنڈس اور فوائد کو یقینی بنا رہاہے۔ علاوہ ازیں حکومت چند منتخب اسکیموں کے تحت مرد کسانوں کے مقابلے خواتین کسانوں کو اضافی امداد او ر مالی تعاون دے رہی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U- 2963
(Visitor Counter : 98
زراعت اور کاشتکاروں کی فلاح و بہبود کی وزارت
زراعت کے مرکزی وزیر اور بوتسوانا کے وزیر نے تغذیہ بخش موٹے اناجوں کی کاشت کو فروغ دینے پر توجہ مرکوز کرتے ہوئے بات چیت کی
بھارت ، عالمی سطح پر موٹے اناج کے بین الاقوامی سال کو منانے کی تیاری کر رہا ہے : جناب تومر
دورے پر آئے ہوئے بوتسوانا کے بین الاقوامی امور اور تعاون کے وزیر ڈاکٹر لیموگانگ کواپے نے زراعت اور کسانوں کی بہبود کے مرکزی وزیر جناب نریندر سنگھ تومر کے ساتھ آج نئی دلّی میں ایک میٹنگ کی تاکہ دونوں ممالک کے درمیان زراعت اور اس سے منسلک شعبوں میں تعاون کے مسائل پر تبادلہ خیال کیا جا سکے۔
میٹنگ میں دونوں وزراء نے دونوں ممالک کے درمیان دوستانہ اور قریبی دوطرفہ تعلقات پر اطمینان کا اظہار کیا۔ جناب تومر نے کہا کہ سمندر پار بھارتی بوتسوانا کی معیشت میں اہم تعاون دے رہے ہیں۔ انہوں نے دوطرفہ تجارت کو مزید بڑھانے کے امکان کے بارے میں بات کی تاکہ دونوں ممالک کے کسانوں اور پیدا کرنے والوں کے فوائد میں اضافہ ہو سکے۔ دونوں وزراء نے تغذیہ سے بھرپور اناج کی غذائیت اور اہمیت کے پیش نظر بڑے پیمانے پر ان کی کاشت کو فروغ دینے پر زور دیا۔ جناب تومر نے بتایا کہ بھارت ، عالمی سطح پر جوار کے بین الاقوامی سال کو منانے کی تیاری کر رہا ہے۔
دونوں فریقین نے اپنی زرعی مصنوعات کی منڈی تک رسائی کے مسائل پر بھی تبادلۂ خیال کیا اور ایک دوسرے کو جلد از جلد مسائل حل کرنے کی یقین دہانی کرائی۔ چونکہ جنوری 2010 ء میں دونوں حکومتوں کے درمیان زراعت اور اس سے منسلک شعبوں میں تعاون پر دستخط شدہ مفاہمت نامے کی میعاد ختم ہو چکی ہے، دونوں وزراء نے مفاہمت نامے کی جلد از جلد بحالی پر اتفاق کیا۔ ڈاکٹر کواپے نے پُر تپاک استقبال اور مہمان نوازی کے لئے جناب تومر کا شکریہ ادا کیا اور انہیں بوتسوانا کا دورہ کرنے کی دعوت دی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11759
(Visitor Counter : 68
امور صارفین، خوراک اور عوامی تقسیم کی وزارت
11 ریاستوں/ مرکز کے زیر انتظام علاقوں میں فوری طور پر پر راشن کارڈوں کی عام رجسٹریشن کی سہولت کا آغاز کیا گیا
دیگر ریاستوں میں رہنے والے مہاجر سمیت این ایف ایس اے کے تحت شمولیت کیلئے اندراج کے خواہاں افراد کا ڈیٹا اکٹھا کرنے کی خاطر ریاستوں / مرکز کے زیر انتظام علاقوں کو اہل بنانے کی ویب پر مبنی سہولت
خوراک اور سرکاری نظام تقسیم کے محکمہ کے سکریٹری جناب سدھانشو پانڈے نے آج 11 ریاستوں/ مرکز کے زیر انتظام علاقوں جیسے آسام، گوا، لکشدیپ، مہاراشٹر، منی پور، میگھالیہ، میزورم، ناگالینڈ، پنجاب، تریپورہ اور اتراکھنڈ کے لیے پائلٹ بنیاد پر ‘عام اندراج کی سہولت’ کا آغاز کیا۔
یہ ویب پر مبنی سہولت ان 11 ریاستوں/مرکز کے زیرانتظام علاقوں کو دیگر ریاستوں میں رہ رہے مہاجر سمیت این ایف ایس اے کے تحت شمولیت کیلئے اندراج کے خواہشمند افراد کے ڈیٹا اکٹھا کرنے کے قابل بنائے گی۔ یہ سہولت ریاستوں/ مرکز کے زیر انتظام علاقوں کو این ایف ایس اے کے تحت کوریج کے لیے اہل مستفیدین کو تیزی سے شناخت کرنے میں مدد کرے گی جو کہ طے منظوری اور غیرمنظوری کے اصولوں کے مطابق اور ریاست /مرکز کے زیرانتظام علاقے کے این ایف ایس اے کی زیادہ سے زیادہ حد سے مشروط ہو گا، جس سے دیئے جانے والے فوائد کا صحیح ہدف حاصل کر لیا جائے گا۔
یہاں میڈیا والوں سے خطاب کرتے ہوئے جناب پانڈے نے کہا کہ یہ پورٹل ریاستوں/ مرکز کے زیر انتظام علاقوں کو این ایف ایس اے کے تحت اپنی شمولیت کا عمل مکمل کرنے کے قابل بناتا ہے۔ انہوں نے اس بات پر زور دیا کہ پورٹل ریاستوں / مرکز کے زیر انتظام علاقوں کو استفادہ کنندگان کو شامل کرنے میں مدد فراہم کرنے کے لئے ایک پلیٹ فارم فراہم کرکے منظم طریقے سے ڈیٹا کے بندوبست میں مدد کرے گا۔
نیشنل فوڈ سیکیورٹی ایکٹ، 2013  ملک میں زیادہ سے زیادہ سے زیادہ 81.35 کروڑ افراد کو خوراک کی حفاظت کی کوریج فراہم کرتا ہے۔
نیشنل فوڈ سیکورٹی ایکٹ، 2013  کے تحت جاری کردہ اس محکمے کے ٹارگیٹڈ پبلک ڈسٹری بیوشن سسٹم  آرڈر، 2015 کے تحت این ایف ایس اے کے تحت آنے والے افراد کی ریاست/یوٹی کے لحاظ سے کل تعداد  واضح طور پر بیان کی گئی ہے۔ قومی سطح پر موجودہ این ایف ایس اے کوریج 81.35 کروڑ کی مجموعی حد کے مقابلے میں تقریباً 79.74 کروڑ ہے۔
تمام ریاستوں/ مرکز کے زیر انتظام علاقوں کو مسلسل مشورہ دیا جا رہا ہے کہ وہ خصوصی کیمپوں، شناختی ڈرائیوز وغیرہ کے ذریعے زیادہ سے زیادہ اہل اور چھوڑے گئے افراد کی شناخت کریں  اور متعلقہ حد کے مطابق این ایف ایس اے کوریج  کے تحت لائیں ، نیز باقاعدگی سے نااہل مستفیدین کو کوریج سے خارج کریں۔
محنت اور روزگار کی وزارت
ملازمت سے متعلق جی 20 ورکنگ گروپ کی تیسری میٹنگ جنیوا میں کامیابی کے ساتھ اختتام پذیر ہوئی جس میں تمام ممبران کی طرف سے ترجیحی شعبوں میں وزارتی اعلانیہ اور نتائج سے متعلق دستاویزات کے مسودے پر وسیع اتفاق رائے قائم ہوا
بھارت کی صدارت کے تحت روزگار سے متعلق جی20 ورکنگ گروپ  کا تیسرا اجلاس آج جنیوا میں کامیابی کے ساتھ اختتام پذیر ہوا۔ یہ تین روزہ اجلاس، جو 31 جون سے 2 جون، 2023 تک،جنیوا، سوئٹزرلینڈ میں انٹرنیشنل لیبر آرگنائزیشن  کے ہیڈکوارٹر میں منعقد کیاگیا تھا،اوراس میں جی20 کے 78 ممبر ملکوں ، مہمان ممالک، اور بین الاقوامی تنظیموں کے نمائندوں کی سرگرم شرکت دیکھنے میں آئی۔
یہ میٹنگ جی 20 ای ڈبلیو جی 2023 کے ترجیحی شعبوں سے متعلق وزارتی اعلانیہ اور نتائج کے دستاویزات کے مسودے پر تمام اراکین کے ایک وسیع معاہدے کے ساتھ ایک اعلیٰ نوٹ پر اختتام پذیر ہوئی۔
تیسری ای ڈبلیو جی میٹنگ آئی ایل او اور او ای سی ڈی کی طرف سے انطالیہ اور برسبین اہداف پر پیشرفت کے بارے میں ایک جامع اپ ڈیٹ کے بعد بحث و مباحثہ کے ساتھ شروع ہوئی۔اپ ڈیٹ سے یہ بات سامنے آئی کہ اہداف کے حصول میں اہم پیش رفت ہوئی ہے۔ تاہم، اہداف کے حصول کے لیے ممالک کو اپنی کوششیں تیز کرنے کی ضرورت ہے۔اس اپ ڈیٹس کے بعد سطر بہ سطر بات چیت کی گئی اور تین روزہ میٹنگ کے دوران وسیع مذاکرات کئے گئے۔ چیئر محترمہ آرتی آہوجا نے تمام اہم مسائل پربلا رکاوٹ اتفاق رائے کو یقینی بنانے کے لیے بات چیت کوآگے بڑھایا۔
بھارت کی صدارت کے تحت کلیدی ترجیحی شعبوں کے مجوزہ اہم نتائج میں ہنر اور اہلیت کے تقاضوں کے لحاظ سے پیشوں کی بین الاقوامی حوالہ جاتی درجہ بندی کی ترقی شامل ہے تاکہ ملک کے درمیان موازنہ اور مہارتوں اور قابلیت کی باہمی شناخت اورآئی ایل او نیزاو ای سی ڈی کی مہارتوں کےکوریج میں توسیع کی جا سکے۔عالمی سطح پر مہارت کے فرق کی نقشہ سازی کرنے کے لیے موازنے سے متعلق اشاریہ کے ذریعے جی 20 ممالک کے لیے ملازمتوں کا ڈیٹا بیس تیار کیا گیا ہے۔ ان میں جی 20 ممالک کے وہ وعدے بھی شامل ہیں کہ وہ سب کے لیے مناسب سماجی تحفظ فراہم کرنے کے لیے کام کریں جن میں گیگ اور پلیٹ فارم ورکرز شامل ہیں تاکہ سماجی تحفظ کے لیے پائیدار مالی اعانت کو یقینی بنایا جاسکے۔
بھارت کی صدارت کے تحت روزگار سے متعلق جی 20 ورکنگ گروپ کی تیسری میٹنگ نے ای ڈبلیو جی 2023 کے لیے 03 اہم ترجیحی علاقوں کے نتائج پر اتفاق رائے پیدا کرنے کی سمت ایک اہم سنگ میل حاصل کیاہے۔یہ تیسری میٹنگ چیئر کے شکریہ کے ووٹ کے ساتھ اختتام پذیر ہوئی جس میٹنگ میں اس کے کامیاب انعقاد میں شامل تمام متعلقہ فریقوں بالخصوص آئی ایل او اورجنیوا اقوام متحدہ میں بھارت کے مستقل مشن کے تعاون کا اعتراف کیا گیا۔ ایمپلائمنٹ ورکنگ گروپ اور لیبر اینڈ ایمپلائمنٹ منسٹرز میٹنگ کی چوتھی اور آخری میٹنگ 19 سے 21 جولائی 2023 کو بھارت میں اندور میں منعقد ہوگی ۔
کیمیکلز اور فرٹیلائزر کی وزارت
کیمیاوی کھادوں کی کمپنیاں کووڈ مریضوں کے لیے 50 میٹرک ٹن  میڈیکل آکسیجن روزانہ سپلائی کریں گی
نئی دہلی، 28 اپریل ، 2021 / بندرگاہوں ، جہاز رانی اور آبی گزر گاہوں کے وزیر مملکت  اور کیمیاوی مادوں و کیمیاوی کھادوں کے وزیر مملک جناب منسکھ منڈاویا نے ایک میٹنگ کی صدارت کی۔ جس کا مقصد ان کے پلانٹس میں آکسیجن کی تیاری کے امکانات تلاش کرنا تھا۔ یہ پلانٹس سرکاری شعبے کی کیمیاوی کھادوں کی کمپنیوں ، پرائیویٹ شعبے کی کمپنیوں اور کو- آپریٹیو شعبے کی کمپنیوں میں قائم ہیں۔
جناب منڈاویا نے کیمیاوی کھادوں کی کمپنیوں سے زور دے کر کہا ہے کہ وہ آکسیجن کی پیداوار کی موجودہ صلاحیت میں اضافہ کر کے اور اسپتالوں کو طبی درجے کے آکسیجن کی سپلائی میں اضافہ کر کے وبا کی اس گھڑی میں سماج کی مدد کریں۔ کیمیاوی کھادوں کی کمپنیوں نے وزیر مملکت کی اس پہل کا خیرمقدم کیا اور ملک میں کووڈ – 19 صورتحال سے نمٹنے میں حکومت کی کوششوں میں شامل ہونے میں فوری دلچسپی کا اظہار کیا۔ میٹنگ کے نتائج مندرجہ ذیل ہیں :
- افکو گجرات میں اپنے کلول میں فی گھنٹہ 200 کیوبک میٹر کی صلاحیت والا ایک آکسیجن پلانٹ قائم کر رہا ہے اور اس کی مجموعی صلاحیت روزانہ 33000 کیوبک میٹر ہوگی۔
- جی ایس ایف سی نے اپنے پلانٹس میں چھوٹی چھوٹی تبدیلیاں کی ہیں اور رقیق آکسیجن کی سپلائی شروع کی ہے۔
- جی این ایف سی نے ہوا کو الگ کرنے والے یونٹ کے آغاز کے بعد طبی مقصد کے لیے رقیق آکسیجن کی سپلائی بھی شروع کی ہے۔
- جی ایس ایف ایس اور جی این ایف سی نے اپنی آکسیجن کی پیداوار میں اضافہ کرنے کا عمل شروع کیا ہے۔
- دیگر فرٹیلائزر کمپنیاں ملک میں سی ایس آر فنڈنگ کے ذریعے منتخب مقامات پر اسپتالوں / پلانٹس میں طبی پلانٹس قائم کریں گی۔
۔۔۔
م ن ۔ اس۔ ت ح ۔
28.04.2021
U –4038
(Visitor Counter : 159
وزارتِ تعلیم
مرکزی وزیر تعلیم جناب دھرمیندر پردھان نے گوہاٹی میں شمال مشرقی ریاستوں کے وزرائے تعلیم کی میٹنگ کی صدارت کی
جناب پردھان نے تحقیقی اداروں پر زور دیا کہ وہ حیاتیاتی تنوع کے تحفظ ، حیاتیاتی وسائل کی پائیدار کمرشیل پیداوار کا منصوبہ بنائیں
انہوں نے اسکول چھوڑنے والے بچوں کی شرح میں کمی لانے اور این ای پی 2020 کے تیز رفتار نفاذ کے واسطے خصوصی پہل کا منصوبہ بنانے کی بھی اپیل کی
تعلیم، ہنر مندری کے فروغ اور صنعت کاری کے مرکزی وزیر جناب دھرمیندر پردھان نے آج تعلیم اور امور خارجہ کے وزیر مملکت ڈاکٹر راج کمار رنجن سنگھ کے ساتھ گوہاٹی میں شمال مشرقی ریاستوں کے وزرائے تعلیم کی میٹنگ کی صدارت کی۔ شمال مشرقی ریاستوں کے تعلیمی مشیروں اور حکومت ہند کی وزارت تعلیم کے سینئر افسران بھی اس موقع پر موجود تھے۔
جناب پردھان نے شمال مشرقی خطے میں اسکول اور اعلی تعلیم کی صورتحال کے بارے میں پریزینٹیشنز کا جائزہ لیا ،جن میں داخلے کے رجحانات ، علاقائی طلبا تک پہنچنے کے اقدامات ، سہولیات تک رسائی، مرکز کی اسپانسر کردہ اسکیموں کی رسائی تعلیم کو قابل رسائی بنانے کے لئے کئے گئے اقدامات کا بھی ذکر کیا گیا ۔این ای پی 2020 کے نفاذ کے سلسلے میں آگے کے اقدامات ، شمال مشرقی خطے کو علم پر مبنی معیشت میں تبدیل کرنے کے لئے شمال مشرقی ریاستوں میں آموزشی صورتحال کو مستحکم کرنے کی حکمت عملی کے بارے میں بھی فیصلے کئے گئے۔
جناب پردھان نے اسکول چھوڑنے والے بچوں کی شرح میں کمی لانے کے لئے خصوصی اقدامات کا منصوبہ تیار کرنے میں شمال مشرقی ریاست کی تعلیم کی وزارتوں کےساتھ مل کر کام کرنے پر زور دیا اور تحقیقی اداروں پر بھی زور دیا کہ وہ حیاتیاتی تنوع کے تحفظ ، حیاتیاتی وسائل کی پائیدار کمرشیل پیداوار کو فروغ دینے جیسے شعبوں میں منصوبہ کریں۔
۔۔۔۔۔۔۔۔۔۔۔
ش ح۔ ا گ۔ن ا۔
U-13081
(Visitor Counter : 93
وزارت سیاحت
سیاحت کے وزیر مملکت  جناب پرہلاد سنگھ پٹیل نے وزارت سیاحت کی پرشاد اسکیم کے تحت سومناتھ میں ‘زیارت کے سفر سے وابستہ سہولتوں کی ترقی’ کے پروجیکٹ کے افتتاح میں مجازا ً شرکت کی
سیاحت کی وزارت کی پرشاد اسکیم کے تحت سرمایہ حاصل کرنے والے اس پروجیکٹ کو 45.36 کروڑ روپے کی لاگت سے مکمل کیا گیا ہے
نئی دہلی، 16جولائی 2020، سیاحت کے وزیر مملکت  جناب پرہلاد سنگھ پٹیل نے گجرات کے وزیر اعلی جناب وجے بھائی روپانی کے ساتھ آج سومناتھ میں ‘زیارت کے سفر سے وابستہ سہولتوں کی ترقی’ کے پروجیکٹ کے افتتاح میں مجازاً شرکت کی۔ یہ پروجیکٹ، جس کا نام سومناتھ گجرات میں زیارت کے سفر سے وابستہ سہولتوں کی ترقیات ہے، اسے مارچ 2017 میں پرشاد اسکیم کے تحت منظوری ملی تھی اور اس پر 45.36 کروڑ روپے کی لاگت سے کامیابی کے ساتھ عمل درآمد ہوچکا ہے۔ اس پروجیکٹ کے تحت اعلی کوالٹی کی حامل عالمی سہولتیں یعنی پارکنگ، سیاحت سے متعلق سہولتی مراکز اور ٹھوس فضلا انتظام وغیرہ کو یقینی بنایا گیا ہے۔
جناب پٹیل نے حکومت ہند کی جانب سے جاری کیے گئے فنڈز کے بین الاقوامی معیار کی حامل سہولتوں کی فراہمی کے عمل میں بہترین استعمال کے لیے ریاستی حکومت کی تعریف کی۔ وزیر موصوف نے ریاستی حکومت کو یقین دہانی کرائی کہ سیاحت کی وزارت کی جانب سے سیاحت کے شعبے میں ریاست کو درکار ہر طرح کا تعاون اور امداد فراہم کی جائے گی۔
سیاحت کی وزارت نے 2014-15 میں ‘زیارت کے سفر کے احیا اور روحانی، ورثہ جاتی تنظیم نو مہم کا قومی مشن’  لانچ کیا تھا۔ مقصد یہ تھا کہ ملک میں شناخت شدہ زیارت گاہوں اور ورثہ جاتی مقامات کی مربوط ترقی عمل میں لائی جائے۔ اس اسکیم کا مقصد یہ بھی تھا کہ داخلی پوائنٹس  پر بنیادی ڈھانچہ ترقیات کو یقینی بنایا جائے۔ لاسٹ مائل کنیکٹی ویٹی یعنی آخری حد تک آسانی سے پہنچنے کی سہولت، بنیادی سیاحتی سہولت مثلا ً اطلاعات/ ترجمانی کے مراکز، اے ٹی ایم، منی ایکسچینج، ماحول دوست نقل و حمل کے ذرائع، متعلقہ مقامات کی تزئین کاری اور وہاں روشنی کا معقول انتظام، قابل احیا توانائی وسائل کی مدد سے کیا جائے۔ پارکنگ، پینے کے پانی، بیت الخلا، لباس تبدیل کرنے کے کمروں، انتظار گاہوں، ابتدائی طبی امداد، صناعی بازاروں، ہاٹوں، تحفہ فراہم کرنے والی دکانوں، کیفیٹیریا، بارش سے بچنے والے شلٹر وغیرہ کا انتظام کیا جائے۔ ٹیلی مواصلات کی سہولتیں اور انٹرنیٹ وغیرہ کی سہولتیں فراہم کی جائیں۔
۔۔۔۔۔۔۔۔۔۔۔
U-3971
م ن۔ ت ع۔
(Visitor Counter : 95
وزارت سیاحت
وزیر اعظم جناب نریندر مودی نے وارانسی، اتر پردیش میں پراشد پروجیکٹوں کا افتتاح اور انہیں وقف کیا
وزیر اعظم جناب نریندر مودی نے وارانسی میں متعدد ترقیاتی پروجیکٹوں کا افتتاح کیا جن میں پروجیکٹ ’’پراشد اسکیم کے تحت وارانسی کی ترقی – مرحلہ 2‘‘ کے تحت سیاحوں کی سہولت آمیزی کا مرکز اور پروجیکٹ ’’پراشد اسکیم کے تحت وارانسی میں ریور کروز کی ترقی‘‘ کے تحت اسّی گھاٹ سے راج گھاٹ تک کروز بوٹ کا آپریشن شامل ہیں۔ اتر پردیش کی گورنر، محترمہ آنندی بین پٹیل، اتر پردیش کے وزیر اعلی جناب یوگی آدتیہ ناتھ، وزیر جناب نیل کنٹھ تیواری اور ایم پی جناب سریندر نارائن سنہا بھی اس موقع پر موجود تھے۔
’نیشنل مشن آن پلگریمیج ریجوونیشن اینڈ اسپریچوئل، ہیرٹیج آگمنٹیشن ڈرائیو‘  سنٹرل سیکٹر کی ایک اسکیم ہے جسے حکومت ہند سے مکمل مالی مدد فراہم کی جاتی ہے اور اسے وزارت سیاحت نے سال 15-2014 میں نشان زد تیرتھ اور ہیرٹیج کے مقامات کی مربوط ترقی کے مقصد سے شروع کیا تھا۔ اس اسکیم کا مقصد بنیادی ڈھانچوں کی ترقی ہے جیسے داخلی راستے ، آخری میل کی کنیکٹویٹی، سیاحت کی بنیادی سہولیات جیسے معلوماتی مراکز، اے ٹی ایم/ زر مبادلہ، نقل و حمل کے ماحولیات دوست ذرائع، قابل تجدید توانائی کے ذرائع سے علاقے میں روشنی کا انتظام، پارکنگ، پینے کا پانی، بیت الخلاء، آرام کرنے کا کمرہ، ویٹنگ روم، ابتدائی طبی امداد کے مراکز، کرافٹ بازار/ ہاٹ/سووینئر شاپ/ کیفیٹیریا، بارش سے بچنے کے لیے شیلٹر، ٹیلی کام کی سہولیات، انٹرنیٹ کنیکٹویٹی وغیرہ۔ پروجیکٹ ’’پراشد اسکیم کے تحت وارانسی کی ترقی – مرحلہ 2‘‘ کو فروری 2018 میں وزارت سیاحت کے ذریعے منظوری دی گئی تھی، جس کی لاگت 44.69 کروڑ روپے ہے۔ اس کے اجزاء ’پنچ کوشی پتھ‘، ’عقیدت مندوں کی سہولت آمیزی کا مرکز‘، رامیشور‘، ’سڑک کی تعمیر‘، اور ’نشان والی تختیاں‘ کامیابی کے ساتھ مکمل کر لیے گئے ہیں اور انہیں قوم کو وقف کر دیا گیا ہے۔ پروجیکٹ ’’پراشد اسکیم کے تحت وارانسی میں ریور کروز کی ترقی‘‘ کو 10.72 کروڑ روپے کی لاگت کے ساتھ فروری 2018 میں وزارت سیاحت نے منظوری دی تھی۔ اس کے اجزاء ’پیسنجر کم کروز ویہیکل‘، ’ماڈیولر جیٹی‘، ’آڈیو وژول انٹرونشن‘ اور ’سی سی ٹی وی سرویلانس‘ کو کامیابی سے مکمل کرنے کے بعد قوم کو وقف کر دیا گیا ہے۔
وزیر اعظم نے بین الاقوامی معیار کی سہولیات تیار کرنے کے لیے حکومت ہند کے ذریعے جاری کردہ فنڈ کے زیادہ سے زیادہ استعمال پر ریاستی حکومت کی ستائش کی۔
وزارات ثقافت
ثقافتی ورثہ یوتھ لیڈرشپ پروگرام 
نئی دہلی ،11فروری : ثقافت  اورماحولیات ، جنگلات نیز ماحولیاتی تبدیلی کے وزیرمملکت ، ڈاکٹرمہیش شرما نے لوک سبھامیں ایک غیر ستارہ سوال کے جواب میں بتایاہے کہ بھارتی ثقافت اوراس کے ورثے کو نوجوانوں میں عام کرنے یعنی اس کی تفہیم کرانے ، اس کو فروغ دینے ، سمجھنے اوربھارت کے مالامال ثقافتی ورثے کے تئیں یگانگت پیداکرنے کی غرض سے ثقافتی ورثہ یوتھ لیڈرشپ پرواگرام  تشکیل دیاگیاہے جس کا مقصد نوجوانوں میں معقول قائدانہ خصوصیات کو فروغ دیناہے ۔ اس پروگرام کے تحت خصوصی توجہ پس ماندہ علاقوں میں سکونت پذیرقدرے محروم اور مراعات سے عاری نوجوانوں پر مرکوز کی جانی تھی ۔ اوراس کے لئے ان کی بہترتفہیم کے لئے ان سے ان کی مقامی زبانوں میں ہی رابطہ کیاجاناتھا ۔ اس پروگرام کو وقفے وقفے سے ثقافتی وسائل اور تربیت کے مرکز  کے حوالے بھی کیاگیا جو وزارت ثقافت کے تحت مصروف عمل ایک خود مختارادارہ ہے۔ سی سی آرٹی نے مذکورہ اسکیم کے لئے ورک شاپوں کا اہتمام کیا۔ تاہم پورے عمل کو مہمیز کرنے کی غرض سے وزار ت کے میوزیم ڈویزن نے سماج کے محروم طبقات کے بچوں کے لئے عجائب گھروں کو ملاحظہ کرنے کا پروگرام ترتیب دیا ۔ تاکہ یہ بچے بھارتی تاریخ اور ثقافت وسائنس سے متعلق علم و آگہی سے بہرہ ورہوسکیں ۔
19-2018کے دوران سماج کے مذکورہ محروم طبقات کے بچوں سے متعلقہ تفصیلات کا گوشوارہ درج ذیل ہے :
سی سی آرٹی نے مذکورہ اسکیم کے نفاذ کے لئے 10لاکھ روپے کی رقم مختص کی
مراعات سے مبرا بچوں کے ذریعہ عجائب گھروں کو ملاحظہ کرنے سے متعلق تفصیلات کا گوشوارہ
|
|
نمبرشمار
|
|
ادارے کانام
|
|
محروم طبقات سے متعلق بچوں کی وہ تعداد جنھوں نے سال 19-2018کے دوران عجائب گھرملاحظہ کئے
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
۔۔۔۔۔۔۔۔۔۔۔۔۔۔۔۔
۔م ن ۔ ع آ)11.02.2019(
U-854
(Visitor Counter : 64
وزارت دفاع
لمبی دوری تک مار کرنے والے سب سونک کروئز میزائل نربھے کا کامیاب تجربہ
نئی دہلی،15؍اپریل۔ دفاعی تحقیق و ترقی کے ادارے  نے آج اڈیشہ کے چاندی پور میں مربوط تجربہ گاہ سے ملک میں ہی تیار کردہ لمبی دوری تک مار کرنے والے سب سونک کروئز میزائل نربھے کا کامیاب تجربہ کیا۔
یہ چھٹا کامیاب تجربہ ہے، جس کا مقصد یہ ثابت کرنا ہے کہ میزائل میں بہت کم اونچائی تک بھی مار کرنے کی صلاحیت ہے۔ اس میزائل نے بہت کم اونچائی پراپنی صلاحیت کا مظاہرہ کیا۔ ایک الیکٹرو آپٹیکل ٹریکنگ سسٹم رڈار کی ایک چین کے ذریعے میزائل کی پوری طرح نگرانی کی گئی تھی اور ساحل سمندر پر گراؤنڈ ٹیلی میٹری نظام تعینات کیا گیا تھا۔ اس مشن کے تمام مقاصد حاصل کر لئے گئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 1882
(Visitor Counter : 50
نوجوانوں کے امور اور کھیل کود کی وزارت
نوجوانوں کے امور اور کھیل کود کی وزارت کے ذریعہ منعقد جی-20 کے تحت وائی-20 ماقبل اجلاس میٹنگ، مندوبین کے گھومنے پھرنے کے دورے کے ساتھ شروع ہوئی
لیہ – لداخ کے لیفٹیننٹ گورنر جناب بریگیڈیئر  بی ڈی مشرا  نے لداخ ہاٹ میں اسٹالوں کا افتتاح کیا
تقریبا 30 ممالک سے آئے ہوئے 100 سے زیادہ مندوبین نے ماقبل اجلاس میٹنگ میں شرکت کی
نوجوانوں کے امور اور کھیل کود کی وزارت کے ذریعہ جی – 20 کے تحت منعقد وائی – 20 ماقبل اجلاس میٹنگ آج لیہ اور اس کے آس پاس سیرو تفریح کے ساتھ شروع ہوئی۔ یہ میٹنگ 26 سے 28 اپریل 2023 تک منعقد ہورہی ہے۔
وائی -20 کے مندوبین نے ہیمس اور تھیکسے مٹھوں کا دورہ کیا اور لداخ کی مالا مال ثقافتی ورثے کی جھلک دیکھی۔
ہیمس مٹھ میں مندوبین نے مشہور چام رقص دیکھا۔ ایک تحیر انگیز اور توانائی سے بھر پور مکھوٹا رقص - چام رقص کا استعمال تبتی بودھ مذہب کے چار اسکولوں نینگما ، ساکیا، کاگیو اور گیلوگ میں ان کی مذہبی رسومات میں ایک مقدس رقص کی شکل میں کیا جاتا ہے، جو بودھ تانترک طریقہ کار کا عکاس ہے۔
اس کے بعد مندوبین نے تھیکسے مٹھ کا دورہ کیا ، جہاں انہوں نے بودھ بھکشوؤں کے ساتھ پرارتھنا میں حصہ لیا۔
مندوبین نے میتریئے بودھ کے مجسمے والے میتریئے مندر کا بھی دورہ کیا۔ مندوبین نے سندھ اور زنسکر کے سنگم اور پاتھر صاحب گوردارے کا بھی دورہ کیا۔
بعد ازاں شام میں لیہ - لداخ کے لیفٹیننٹ گورنر جناب بریگیڈیئر  بی ڈی مشرا  نے لداخ ہاٹ میں اسٹالوں کا افتتاح کیا اور مندوبین کے ساتھ بات چیت کی۔
وائی – 20 ماقبل اجلاس میٹنگ پانچ وائی – 20 تھیم پر مرکوز ہے – جمہوریت اور حکمرانی میں نوجوان ، کام کا مستقبل : صنعت 4.0، اختراعات اور 21 ویں صدی کی ہنر مندی ، موسمیاتی تبدیلی اور قدرتی آفات کے جوکھم کو کم کرنا : طرز زندگی کو پائیدار بنانا، ان کا قیام اور مفاہمت : جنگ نہیں کے ایک عہد کا تعین اور صحت ، بہتری و کھیل کود : نوجوانوں کے لئے ایجنڈہ۔
ہندوستان نے یکم دسمبر 2022 کو ایک سال کی مدت کے لئے یعنی 30 نومبر 2023 تک کے لئے جی – 20 کی صدارت سنبھالی ہے۔ اس صدارت کے لئے ہندوستان کی تھیم ‘وسودیو کٹم بکم’ کے ، اس کے تہذیبی اقداری نظام سے مملو ہے۔ چنانچہ ہماری تھیم - ایک کرہ ارض ، ایک خاندان، ایک مستقبل ہے۔
جی -20 کی صدارت کے فریم ورک کے تحت نوجوانوں کے امور و کھیل کود کی وزارت حکومت ہند کے نوجوانوں کے امور کا محکمہ یوتھ – 20 سمٹ - 2023 کا انعقاد کر رہا ہے۔ یوتھ – 20 ، جی -20 کے سرکاری مصروف کار گروپوں میں سے ایک ہے۔ یوتھ - 20  انگیجمنٹ گروپ پورے ہندوستان میں مباحثوں کا انعقاد کر رہا ہے، تا کہ ایک بہتر کل اور کارر وائی ایجنڈے کا مسودہ تیار کرنے کے لئے ملک کے نوجوانوں سے مشاورت کی جاسکے۔ وائی -20 نوجوانوں کو ان کے خیالات اور جی- 20 ترجیحات پر اپنے نظریات کا اظہار کرنے کے لئے ایک پلیٹ فارم مہیا کرے گا۔
وائی -20 ماقبل اجلاس دیگر اسٹیک ہولڈرس کے ساتھ اشتراک اور نیٹ ورکنگ کے مواقع فراہم کرے گا اور نوجوانوں کی ترقی میں تعاون بھی دے گا۔ تمام اہم اسٹیک ہولڈرس سے یہ توقع کی جار ہی ہے کہ وہ اس موقع کا فائدہ اٹھا کر نہ صرف کچھ سیکھیں گے بلکہ دوسروں کے ساتھ ان کا تال میل بھی قائم ہوگا۔
وائی -20 پری - سمٹ نوجوان مندوبین سے سرگرم شراکت داری کی توقع کر رہی ہے، تاکہ اس انعقاد کو ایک معنی خیز اور تحیر انگیز تقریب میں تبدیل کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔

U-4554
(Visitor Counter : 55
وزارت دفاع
78ویں ای ایم ای کور کے دن کی تقریبات
الیکٹرانکس اور میکنیکل انجینئرنگ کور، جنہوں نے 15 اکتوبر 2020 کو اپنا 78 واں کور دن منایا۔ بھارتی فوج کے آلات وسازوسامان اور ہتھیار کے نظام کی پوری رینج کو پوری طرح لائف سائیکل، ڈیزائن کی سطح سے لےکر ہٹائے جانے تک کے دوران مربوط انجینئرنگ مدد فراہم کرتے ہوئے ٹکنالوجی اور اختراع کی طاقت کو استعمال کرکے فوج کی جنگی صلاحیت کو بڑھانے کے لئے ذمہ دار ہے۔ ای ایم ای کور نے مختلف فیلڈس میں نئی بلندیوں کو چھولیا ہے اور جنگ کے دوران مقابلے میں اثر بڑھانے میں ایک مثبت طاقت ثابت ہوا ہے۔ اس بار کور نے کووڈ-19 عالمی وبا کے دوران وینٹی لیٹر سمیت اہم میڈیکل کیئر آلات سازوسامان کو مشن کی تیاری جیسی صورتحال میں رکھتے ہوئے اپنی صلاحیت کو ثابت کیا ہے۔ کور نے کئی اختراعات کی ہیں جنہوں نے کووڈ-19 سے لڑنے کی قومی کوشش میں تعاون دیا ہے۔ کور ہندوستانی فوج میں ایڈوینچر اسپورٹس یعنی جوکھم اور خطرے والے کھیل کے شعبے میں ہمیشہ آگے رہا ہے۔اس نے کوہ پیمائی، اسکائی ڈرائیونگ ، نوکادوڑ یعنی کشتیوں کا مقابلہ، ہنگ گلائیڈنگ، گرم پانی کے غبارے، کینوینگ اور انٹارٹیکا کی کھوج کے میدان میں زبردست رفتار دی ہے۔
پدم شری انعام یافتہ ملکھا سنگھ نے جنہیں فلائنگ سکھ کے نام سے جانا جاتا ہے، تین سمر اولمپکس اور کامن ویلتھ گیمز میں ہندوستان کی نمائندگی کی تھی۔کرنل جے کے بجاج، وی ایس ایم، ایس ایم نے کوہ پیمائی کے میدان میں غیر معمولی کارکردگی کا مظاہرہ کیا تھا۔حال ہی میں لیفٹیننٹ کرنل بھارت پنو نے ورچوئل ریس ایکراس امریکہ جیتی، جبکہ لیفٹیننٹ کرنل وشال اہلاوت جو کہ ایک میراتھن رنر ہیں، نے مختلف ہاف میراتھن مقابلوں میں کئی ریکارڈ بنا کر نام کمایا ہے۔
ای ایم ای کور ہمیشہ وقت کی مانگ کے مطابق بھارتی فوج کی آٖپریشنل تیاریوں کو اعلیٰ ترین سطح پر بنائے رکھنے کے لئے عہد بستہ رہی ہے۔ یہ فوجی کرافٹ مین الوداع لے چکے اپنے ساتھیوں کو پوری طرح سے قسم دیتے ہیں کہ کور ان کی وصیت کو بنائے رکھے گا اور ملک کو اعزاز سرخرو کرے گا۔
...............................................................
م ن، ح ا، ع ر
U-6427
(Visitor Counter : 88
وزارت سیاحت
’’ایک ورثہ کو اپنی سرپرستی میں لیں- اپنی دھروہر، اپنی پہچان‘‘ کے تحت طے پانے والی 28 ویں مفاہمتی عرضداشت کی رو سے دارہ شکوہ کتب خانے کو پروجیکٹ تفویض کیا گیا
نئی دہلی،16؍مار چ : ’’ایک ورثہ کو اپنی سرپرستی میں لیں- اپنی دھروہر، اپنی پہچان‘‘ کے تحت طے پانے والی 28 ویں مفاہمتی عرضداشت کی رو سے دارہ شکوہ کبپ خانہ دہلی کو پروجیکٹ تفویض کیا گیا۔ اس منصوبے کو وزارت سیاحت ، حکومت ہند ، آرٹ ، ثقافت اور زبان کے محکمہ  قومی خطہ راجدھانی دہلی کی حکومت اور یادگار متر ، دی آرٹس اینڈ کلچرل ہیرٹیج ٹرسٹ  اور دی میوزیم اینڈ آرٹ کنسلٹینسی سمیت دوسرے حکومتی اسٹیک ہولڈرس کے ذریعے لاگو کیا جائے گا۔
مفاہمتی عرض داشت کے ساتھ یاد گار دوست ، پلان کے ذریعہ قومی یاد گاروں اور دوسرے تاریخی مقامات کی ترقی ، دیکھ بھال اور بنیادی ضروریات جیسے عمارت کی صاف صفائی اور باہر کے علاقے میں کوڑا کرکٹ کو اکٹھا کرنے والے گاربیج ٹوکریوں کا نصب کیا جانا ، بیت الخلاء اور بینچوں کی تعمیر ،رہنمائی والے نشانات ، پینے کے پانی کی سہولیات / اور تمام لوگوں کی رسائی کے تعلق سے معذور افراد کے لئے بیت الخلاء ، راہ داری ، وہیل چیئر سہولیات اور اشاراتی زبان کی سہولیات کے ساتھ ساتھ گیلریوں کی تعمیر ، جن میں پروجیکشن، فوٹو بوتھ ، ٹچ اسکرین اور دیوار وغیرہ شامل ہیں۔ قدیم نوادرات کو محفوظ رکھنے کے لئے کمروں کا انتخاب اور سکیورٹی و ایڈوانس سرویلانس سسٹم  وغیرہ کا نصب کیا جانا، اس کے علاوہ اس منصوبے کے تحت جدید نوعیت کی سہولیات جیسے کیفے ٹیریا  سووینئر شاپ ، بروشر، لائبریری، مطالعے کے لئے جگہ، ویب سائٹ ڈیزائننگ، مخطوطوں کا نصب کیا جانا، ایب پر مبنی کثیر زبان میں آڈیو گائڈ ، وائی فائی وغیرہ کی سہولیات بھی فراہم کی جائیں گی۔
اس مفاہمتی عرض داشت کی ابتدائی طور پر مدت 5 سال ہے، لیکن یاد گار متر کی کارکردگی کی بنیاد پر اس میں ترمیم بھی ہو سکتی ہے۔
۰۰۰۰۰۰۰۰


U-2588
(Visitor Counter : 132